מירה סורבינו

מירה קת'רין סורבינו (באנגלית: Mira Katherine Sorvino; נולדה ב-28 בספטמבר 1967) היא שחקנית קולנוע אמריקאית, זוכת פרס אוסקר לשחקנית המשנה הטובה ביותר ובפרס גלובוס הזהב לשנת 1995 על תפקידה בסרטו של וודי אלן "אפרודיטה הגדולה".

 ביוגרפיה 
סורבינו נולדה ב-28 בספטמבר 1967 במנהטן, ניו יורק, בתם של לוריין רות' דייוויס, מטפלת בדרמה לחולי מחלת אלצהיימר ושחקנית לשעבר; ושל פול סורבינו (אנ'), שחקן ובמאי קולנוע. יש לה שני אחים צעירים ממנה, השחקן מייקל סורבינו (אנ') ואמנדה סורבינו. היא ממוצא איטלקי מצד אביה.

היא גדלה בעיירה טנפליי (אנ'), ניו ג'רזי, שם כתבה ושיחקה בהצגות עם חברת ילדותה השחקנית הופ דייוויס, ושיחקה בהפקות תיאטרון בבית הספר דווייט-אנגלווד (אנ'). כילדה, היא הושפעה מאוד לעסוק במטרות חברתיות מאמה, שהשתתפה במצעד וושינגטון.

סורבינו הצטיינה בתיכון והתקבלה לאוניברסיטת הרווארד. היא למדה שנה אחת בבייג'ינג, סין כחלק מהתכנית לחילופי סטודנטים, שם למדה סינית מנדרינית. בשנת 1989, היא סיימה את לימודיה בהרווארד בהצטיינות עם תואר ראשון בחוג ללימודי מזרח אסיה. היא גם סייעה לייסד את הרווארד-רדקליף וריטונס, אחת מקבוצות הא-קפלה של הרווארד, ב-1986.

 קריירה 
את שנותיה הראשונות בתחום המשחק העבירה סורבינו בניו יורק בניסיון לבנות לעצמה שם של שחקנית בינלאומית.
את פריצתה הקולנועית עשתה סורבינו בשנת 1994 עם הופעות בדרמה ההיסטורית, שהייתה מועמדת ל-4 פרסי אוסקר של רוברט רדפורד "חידון האשליות", וכן בדרמה הקומית "ברצלונה".

שנה לאחר מכן נכנסה כבר סורבינו ל"ליגה של הגדולות" בהוליווד, כשקיבלה פרס אוסקר לשחקנית המשנה הטובה ביותר וגם את פרס גלובוס הזהב על תפקידה באחת הקומדיות המוצלחות ביותר של שנות ה-90 - "אפרודיטה הגדולה".
בסרטו של וודי אלן גילמה סורבינו את דמותה של לינדה אש, הפרוצה שגיבור הסרט, לני וויינריב (וודי אלן), מתאהב בה.

ב-1996 גילמה סורבינו את דמותה של מרילין מונרו בסרט הטלוויזיה מבית היוצר של HBO "נורמה ג'ין" (אנ'); על תפקידה בסרט הייתה סורבינו מועמדת לפרס אמי, וכן לפרס גלובוס הזהב בפעם השנייה.

ב-1997 שיחקה סורבינו בקומדיה "רומי ומישל – פגישת מחזור", וגם בסרט האימה של גיירמו דל טורו - "מימיק".

ב-1999 שיחקה סורבינו בדרמת הפשע של ספייק לי "הקיץ של סאם" ובדרמה הרומנטית "אהבה ממבט ראשון".

ב-2001 שיחקה בסרט "האזור האפור" המגולל את סיפור מרד הזונדרקומנדו באושוויץ.

לאחר כמה שנים שבהן מילאה תפקידים בסרטים כושלים, חזרה סורבינו לקדמת הבמה ב-2005 כשקיבלה את מועמדותה השלישית לפרס גלובוס הזהב על תפקידה בסדרת הפשע "סחר אנושי". ב-2008 הופיעה סורבינו בפרק בסדרת הדרמה הרפואית "האוס", וב-2009 היא זכתה ב"פרס השחקנית הראשית מטעם פסטיבלי הקולנוע" בניו יורק, סן דייגו ועמק סונומה, על משחקה בסרט "פרח המשאלות".

בשנת 2014 שיחקה סורבינו בדרמת הפשע "אחיות מושלמות".

בשנת 2020, סורבינו שיחקה במיני-סדרה של נטפליקס "הוליווד" בתור שחקנית ותיקה שהקריירה שלה נתקעה לאחר מערכת יחסים עם בעלים של אולפן הפקות.

בשנת 2023 היא שיחקה בתפקיד משנה בסרט "Sound of Freedom" של הבמאי המקסיקני אלחנדרו גומז מונטוורדה (אנ'), העוסק בסחר בבני אדם בדרום אמריקה. באותה השנה, צפויה להתחרות בעונה ה-32 של תוכנית המציאות "רוקדים עם כוכבים".

 חיים אישיים 
בין השנים 1996 ו-1998, סורבינו ניהלה יחסים רומנטיים עם  הבמאי קוונטין טרנטינו, שהיה המלווה שלה בטקס פרסי האוסקר בו זכתה בפרס שחקנית המשנה הטובה ביותר.

סורבינו פגשה את השחקן כריסטופר באקוס (אנ') במסיבה של חבר משותף באוגוסט 2003. ב-11 ביוני 2004 הם נישאו בטקס פרטי בסנטה ברברה, קליפורניה, ולאחר מכן ערכו טקס חגיגי באי קאפרי שבדרום איטליה. יש להם ארבעה ילדים; שתי בנות ושני בנים. הם גם כיכבו יחד בסרטים כמו "Chloe and Theo" (2015) ו"אמהות ובנות" (אנ') (2016). המשפחה מתגוררת יחד בלוס אנג'לס, קליפורניה.

 אקטיביזם 
סורבינו פעילה בארגון הבין-לאומי אמנסטי אינטרנשיונל מאז 2004, וכן משנת 2009 עד 2012 היא הייתה שגרירה של רצון טוב מטעם האו"ם למאבק בסחר בבני אדם, והפעלת לחץ על הקונגרס של ארצות הברית לבטל את הקרבות בדארפור.

 פילמוגרפיה 
 קולנוע 
+שנהסרטתפקידהערות1985The Stuffעובדת מפעלללא קרדיט1993Amongst Friendsלורהגם מפיקה-שותפהNew York Copמריה1994חידון האשליותסנדרה גודוויןברצלונה (אנ')מרת'ה פרר1995Sweet Nothingמוניקהאפרודיטה הגדולה לינדה אשפרס אוסקר לשחקנית המשנה הטובה ביותר (1996)
פרס גלובוס הזהב לשחקנית המשנה הטובה ביותר - סרט קולנוע (1996)
מועמדת פרס באפט"א לשחקנית הטובה ביותר בתפקיד משנה (1996)

מועמד פרס גילדת שחקני המסך לשחקנית המשנה הטובה ביותר (אנ') (1996)מוציאים עשן (אנ')בחורה צעירה1996בחורות יפותשרון קסידיTarantellaדיאן1997רומי ומישל – פגישת מחזוררומי וייטמימיק (אנ')ד"ר סוזן טיילרמועמדת פרס סאטורן לשחקנית הטובה ביותר (אנ') (1998)1998רוצחים בהמתנהמג קובורןלולו על הגשר (אנ')סיליה בארנסעייף מכדי למות (אנ')ג'יןשוד למתחילים (אנ')קארן פולארסקי1999ממבט ראשון (אנ')איימיהקיץ של סאם (אנ')דיונה2001האזור האפורדינהניצחון האהבה (אנ')הנסיכה2002נערות מבריקות (אנ')מג קנדיSemana santaמריה דלגדועימות עם העבר (אנ')נטליה באוור2003אלים וגנרלים (אנ')פאני צ'מברלין (אנ')2004בסוף הדרך...דליה2007דרך לא שמורה (אנ')רות'2009Like Dandelion Dustוונדי פורטרSweet Flameשיילהההתקפה על לנינגרדקייט דייוויס2010Multiple SarcasmsקאריThe Presenceהאישהגם מפיקה בפועל2011Jeremy Fink and the Meaning of LifeאלייןAngels Crestאנג'י2012Union SquareלוסיThe Trouble with Caliמאסטרית הבלטSmittyאמנדהTrade of Innocentsקלייר בקר2014אחיות מושלמות (אנ')לינדהFrozen in Timeקרול פורטל2015Quittersמיי ריימןDo You Believe?סמנת'הגם מפיקה-שותפהChloe and Theoמוניקה2016חשופה (אנ')ג'נין קולאןאמהות ובנות (אנ')ג'ורג'ינהThe Red Maple Leafמריאנה פלרמו2017שש מעלות מתחת לאפס (אנ')סוזן למארק2018Waterlily JaguarהלןLook Awayאיימיבול בפוני (אנ')שרה ג'ין2019Beneath the Leavesאריקה שוטוולשוטר על הדרך (אנ')קפטן אנג'י מק'הנריBadlandשרה קוקDrowningמאריThe Islandsמארי ת'ורנטון2020ButterמריאןMost Guys Are Losersאיימי2021The Girl Who Believes in Miraclesבוני הופקינסEast of the Mountainsרנה גיבנסHero Modeקייט מייפילדמשני צידי החוק (אנ')ניק וואלאסגם מפיקה בפועלאחרי שנפלנוקרול יאנג2022אחרי ש... הגענו לסוף הטוב (אנ')למבורגיני: האיש מאחורי האגדה (אנ')אניטה2023קול החופשקטרין בולארדTBADodie & Cheryl Get Hitchedדודי פיקרלינגגם מפיקהThe Image of YouאלכסיהFog of WarAtypical PirateThe Goatאנה ביקרינג

 טלוויזיה 
+שנהסדרהתפקידהערות1991–1992אור מנחה (אנ')ג'ולי קאמלטימחליפה זמנית1992Swans Crossingסופיה מק'ורמיק דה קסטרותשעה פרקים1994Parallel Livesמאטי דרוסהסרט טלוויזיה של שואוטייםThe Second Greatest Story Ever Toldמארי ויינשטייןסרט טלוויזיה1995מעמד וממון (אנ')קונצ'יטה קלוסוןמיני-סדרה1996נורמה ג'ין (אנ')מרילין מונרוסרט טלוויזיה של HBO
מועמדת פרס אמי לבידור בפריים טיים לשחקנית ראשית במיני-סדרה או בסרט טלוויזיה (אנ') (1997)
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (1997)הנשים של ג'ייק (אנ')ג'וליסרט טלוויזיה של CBS2000גטסבי הגדול (אנ')דייזי בוצ'נאןסרט טלוויזיה של BBC2003ויל וגרייסדיאןפרק: "Last Ex to Brooklyn"2005Human Traffickingקייט מורוזובמיני-סדרה
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2006)2006Covert One: The Hades Factorרנדי ראסלסרט טלוויזיה של CBS2008האוסד"ר קייט מילטוןפרק: "Frozen"2009הטמפלר האחרון (אנ')טס צ'ייקיןמיני-סדרה2012Finding Mrs. Clausמיס קלאוססרט טלוויזיה של Lifetime2013Space Warriorsסאלי הוקינססרט טלוויזיה של הולמרק2014בניחוש חוקרבטסי ברנינגןשלושה פרקיםIntrudersאיימי ווילאןתפקיד ראשי; שמונה פרקים2014–2015השמיים נופליםשרהתשעה פרקים2015Stalkerויקי גרגארבעה פרקים2016Indiscretionורוניקה לואיססרט טלוויזיה של LifetimeA Christmas to Rememberג'ניפר ויידסרט טלוויזיה של הולמרק2016–2017ליידי דיינמייט (אנ')מיליסנט פראטשני פרקים2018קונדור (אנ')מרטי פרוסטתפקיד ראשי (עונה 1); עשרה פרקיםNo One Would Tellהשופטת אליזבת' הנאוברסרט טלוויזיה של Lifetimeסטארט אפ (אנ')רבקה סטרודתפקיד ראשי (עונה 3); עשרה פרקיםמשפחה מודרניתניקול רוזמרי פייג'ארבעה פרקיםספיי קידס: משימה קריטית (אנ')אינגריד קורטזדיבוב; שבעה פרקים2020הוליוודג'ין קרנדלחמישה פרקיםThe Expectingד"ר גריןשבעה פרקים2021סיפור פשע אמריקאי: מוניקה לוינסקימרשה לואיסשישה פרקים2022–הווהShining Valeרוזמרי וולינגהאםתפקיד ראשי; שמונה פרקים2023רוקדים עם כוכביםעצמהמתמודדת בתוכנית

 קישורים חיצוניים 





קטגוריה:שחקניות קולנוע וטלוויזיה אמריקאיות
קטגוריה:זוכי אוסקר: שחקנית המשנה הטובה
קטגוריה:זוכי פרס גלובוס הזהב: קולנוע: שחקנית משנה
קטגוריה:בוגרות אוניברסיטת הרווארד
קטגוריה:אמריקאיות ממוצא איטלקי
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1967
קטגוריה:אמריקאים שנולדו ב-1967